426 S a n i o , Additamentum II in Harpidiorum cognitionem. 



Cellulae alares semper adsunt, nonnunquam paucae et parvae, 

 parum evolutae, frequentius plus minusve numerosae et inflatae. Folia 

 plerumque laevia , raro parum sulcata. Peristomii dentes apice linea 

 divisurali media plus minusve secedunt, sed trabeculis connectuntur. 



In commentatione duas species hujus sectionis secundum sexus 

 distributionem distinxi, H. fluitans L. et H. exannulatum Gümb. Notas 

 adjuvantes H. exannulato adjunxi cellulas foliorum breviores et folia 

 latiora. Denuo notas novas quaerenti omnia discrimiua sensim evanuerunt 

 et connexio ambarum specierum necessaria evasit. Argumenta addo : 



a. Habitu formae vulgares ambarum specierum simillimae. 



b. Folia H. fluitantis amphibii quidem angustiora, sed var. falcatum 

 Schpr. habet folia aeque lata ac latissima H. exannulati. 



c. Nervus quidem H. fluitantis amphibii haud raro tenuior quam 

 formarum H. exannulati , sed jam in var. amphibio paludoso inveni 

 nervum nonnunquam aeque latum et in var. falcato latissimum. 



d. Cellulae alares H. fluitantis plerumque minus evolutae et 

 pauciores quam H. exannulati , sed sunt formae illius paludosi (prope 

 Regiomontum collectae) alaribus satis numerosis et magis evolutis, var. 

 falcati aeque ac H. exannulati inflatis. 



e. Cellulae folii suprabasales H. fluitantis plerumque aliquantulum 

 longiores quam exannulati, sed habeo H. fluitans paludosum certissime 

 monoicum cellulis haud longioribus quam H. exannulati. Ergo hanc 

 notam, cui maximam vim attribui, denique amisi. 



f. Partes intertrabeculares dentium aliquantulum sub apice dentium 

 sitae optimam distinctionem praebere videbantur, Hypni fluitantis con- 

 cavae, ad trabeculas dilatatae, Hypni exannulati medio plus minusve 

 inflatae. Sed habeo ex ill. Lindbergio specimen H. exannulati ortho- 

 phylli, cujus incrassationes intertrabeculares aeque ac H. fluitantis 

 formatae , medio concavae sunt et contra H. fluitans e flora regio- 

 montana , cujus incrassationes intertrabeculares eodem modo ac H. 

 exannulati medio inflatae sunt. 



Si istae notae a sexus distributione dependerent, haud dubie hasce 

 species separarent, sed omnes enumeratae utrique communes. 



1. Hypnum fluitans L. sensu ampliore. Cf. Sanio 

 Comm. p. 3! 



Monoicum et dioicum. Dentibus peristomii , haud limbatis plus 

 minusve subtiliter granuloso - punctulatis , granulis nonnunquam in 

 lineolas transversas ordinatis striolasque transversas obsoletas effor- 

 mantibus. 



In varietatibus monoicis granula subtiliora sunt quam in dioicis, 

 sed variant in monoicis majora in dioicis minora , ut ex hac nota 

 nullum momentum separandi trahere liceat. 



a. fontanum Sendtner fide schedulae 

 speciminis Sendtneriani originalis a cl. 

 Fritze mecum benevole communicati ex anno 1838! = H. exannu- 

 latum y. Holleri Sanio Comm. p. 5! 



Patria: Adde : „Elbquellen" (cel. Sendtner die 29. VII. a. 1838!). 

 Sterile solum notum. 



